钦定古今图书集成/明伦汇编/官常典/第606卷 > 《送万枫潭少参山东》杨继盛
## 钦定古今图书集成/明伦汇编/官常典/第606卷 > 《送万枫潭少参山东》杨继盛

二月江南气尚寒，石头城外水漫漫。云连削壁千屏
合，日映离觞两鉴看。近渚晴花香细细，傍人风柳絮
团团。圣朝此际求言切，补牍还思旧谏官。

《宋史张秉传》：“秉父谔字昌言，除西川转运副使。先是，
土人罕习舟楫，取峡江中竞渡者给漕运役，覆溺常
十四五。谔建议置威櫂军，分隶管勾，自是无覆舟之
患。”

《郑文宝传》：“文宝字仲贤，授陕西转运副使，许便宜从
事。会岁歉，诱豪民出粟三万觓，活饥民八万六千口。
既而李顺乱西蜀，秦陇贼赵包聚徒数千，将趋剑阁
以附之。文宝移书蜀郡，分兵讨袭，获其渠魁，馀党歼
焉。文宝前后自环庆部粮，越旱海入灵武者十二次，
晓达蕃情，习其语，经由部落，每宿酋长帐中，其人或”
呼为“父。”

《段少连传》：“少连字希逸，出为两浙转运副使。旧使者
所至郡县索簿书不暇殚阅，往往委之吏胥，吏胥持
以为货。少连命郡县上簿书，悉缄识，遇事间指取一
二自阅，擿其非是者按之，馀不及阅者，全缄识以还。
由是吏不能为奸，而州县簿书，莫敢不治矣。部吏有
过，召诘曰：‘闻子所为若此，有之乎？有当告我，我容汝
自新。苟以为无，吾不使善人被谤，即为汝辨明矣’。”吏
不敢欺，皆以实对。少连每得其情，谆谆戒饬使去，后
有能自改过者，犹保任之。秀州狱死，无罪人，时少连
在杭，吏畏恐聚谋，伪为死者服罪款，未及缀，属，少连
已拏舟入城讯狱，吏具服请罪，以为神明。是时，郑向
守杭，无治才，讼者不服，往往自州出，径趋少连。少连
一言处决，莫不尽其理。徙使淮南兼发运司事。
《郑向传》：“向字公明，出为两浙转运副使，疏润州蒜山
漕河抵于江，人以为便。”

《王臻传》：“臻字及之，擢淮南转运副使，时发运司逮议
濬淮南漕渠，废诸堰，臻言扬州召伯堰实谢安为之，
人思其功，以比召伯，不可废也，濬渠亦无所益。”
《程大昌传》：“大昌字泰之，徙江西转运副使。大昌曰：可
以兴利去害，行吾志矣。”会岁歉，出钱十馀万缗，代输
吉赣、临江、南安夏税折帛。清江县旧有破坑、桐二堰，
以捍江护田及民居，地几二千顷。后堰坏，岁罹水患
且四十年。大昌力复其旧，进秘阁修撰，召为秘书少

辽东宣抚副使。岁大饥，福僧出沿海仓粟，先赈其民
而后奏之，优诏奖谕。

《术虎筠寿传》：筠寿，贞祐间为器物局直长，迁副使。贞
祐三年七月，工部下开封市白牯取皮治御用鞠仗。
筠寿以其家所有鞠仗以进，因奏曰：“中都食尽，远弃
庙社，陛下当坐薪悬胆之日，奈何以球鞠细物动摇
民间，使屠宰耕牛以供不急之用，非所以示百姓也。”
宣宗不怿，掷仗笼中。明日，出筠寿为桥西提控。
《元史孛术鲁翀传》：“翀字子翚，擢燕南河北道廉访使、
晋州达鲁花赤。有罪就逮，而奉使宣抚，以印帖征之，
欲缓其事。翀发其奸，奉使因遁去。”

《陈思谦传》：“思谦字景让，改淮西廉访使。庐州盗起，思
谦急命庐州路总管杭州不花领弓兵捕之，而贼己
不可扑灭矣，言于宣让王帖木儿不花曰：‘承平日久，
民不知兵。王以帝室之胄，镇抚淮甸，岂得坐视思谦，
愿与王戮力殄灭。且王府属怯薛人等数亦不少，必
有能摧锋陷阵者，惟王图之’。王曰：‘此吾责也。但鞍马
器械未备，何能御敌’？”思谦括官民马，置兵甲，不日而
集，分道并进，遂禽渠贼，庐州平。既而颍寇将渡淮，又
言于王曰：“颍寇东侵，急调芍陂屯卒用之。”王曰：“非奉
诏不敢调。”思谦言：非常之变，理宜从权，擅发之罪，思
谦坐之。王感其言，从之。其侄立本为屯田万户，召语
曰：“吾祖宗以忠义传家，汝之职乃我先人力战所致。
今国家有难，汝当身先士卒，以图报效，庶无负朝廷
也。”寻召入，为集贤侍讲学士。

《吕思诚传》：“思诚字仲实，出佥广西廉访司事，巡行郡
县，土官有于元帅者，恃势鱼肉人，恐事觉，阴遣其子
迓思诚于道。思诚缚之，悉发其阴私，痛惩其罪，一道
震肃。”

《韩镛传》：“镛字伯高，除佥浙西廉访司事，击奸暴，黜贪
墨，而特举乌程县尹。干文傅，治行为诸县最，所至郡
县为之肃然。”

《陈天祥传》：“天祥字吉甫，改山东西道廉访使，时盗贼
群起，山东居多，诏求弭盗方略。天祥上奏曰：古者盗
贼之起，各有所因，除岁凶饥馑，诿之天时，宜且勿论。
他如军旅不息，工役荐兴，聚敛无厌，刑法紊乱之类，
此皆群盗所起之因，中间保护存养之者，赦令是也。
赦者，小人之幸，君子之不幸。一岁再赦，善人喑哑，前
人言之备矣。彼强梁之徒，各执兵杖，杀人取后，不顾
其生，有司尽力以擒之，朝廷加恩以释之。旦脱缧囚，
暮即行劫，又复督勒有司，结限追捕，贼皆经惯，习以
为常。既不感恩，又不畏法，凶残悖逆，性己顽定，诚非
善化能移，惟以严刑可制。”所拟事条，皆切于时用。于
是严督有司，捕得盗贼甚众，皆杖杀之。其亡入他境
者，揣知所向，选捕盗官及弓兵，密授方略，示以赏罚，
使追捕之。南至汉江二千馀里，悉皆就擒，无得免者。
由是东方群盗屏息。平阴县女子刘金莲，假妖术以
惑众，所至官为建立神堂，愚民皆奔走奉事之。天祥
谓同僚曰：“此妇以神怪惑众，声势如此，若复有狡狯
之人辅翼之，仿汉张”角晋孙恩之为。必成大害。遂命
捕系而杖于市。自此神怪屏息。

《陈思济传》：“思济字济民，加少中大夫，同知浙东道宣
慰司事。时浙西大水，民饥，浙东仓廪殷实，即转输以
赈之，全活者众。檄上中书，奏允之。浙东复旱，祷于名
山，雨大澍，民赖以甦。”

《畅师文传》：“师文字纯甫，改佥陕西汉中道提刑按察
司事。时更提刑按察司为肃政廉访司，就佥本道肃
政廉访司事。黜奸举才，咸服其公。至元三十一年，徙
山南道。松滋枝江有水患，岁发民防水，往返数百里，
苦于供给。师文以江水安流，悉罢其役。驸马亦都护
家人怙势不法，师文治其甚恶者流之。”

《程钜夫传》：“钜夫名文海，以字行，出为闽海道肃政廉
访使，兴学明教，吏民畏爱之。大德四年，迁江南湖北
道肃政廉访使。至官，首治行省平章家奴之为民害
者，上下肃然。”

《卜天璋传》：“天璋字君璋，升广东廉访使。先是豪民濒
海堰，专商舶以射利，累政以赂置不问。天璋至，发卒
决去之。岭南地素无冰，天璋至，始有冰。人谓天璋政
化所致云。”

《程思廉传》：“思廉字介甫，迁河北河南道按察副使，道
过彰德，闻两河岁饥，而征租益急，欲止之。有司谓法
当上请，思廉曰：‘若然，民已不堪命矣。即移文罢征。后
果得请。二十年，河北复大饥，流民渡河求食，朝廷遣
使者集官属，绝河止之。思廉曰：‘民急就食，岂得巳哉！
天下一家，河北河南皆吾民也。亟令纵之，且曰：‘虽得
罪，死不恨’’’。”章上，不之罪也。卫辉、怀孟大水，思廉临视
赈贷，全活甚众。水及城，不没者数板。即修堤防，露宿
督役，水不为患，卫人德之。迁陕西汉中道按察使，以
母老不赴。

《高智耀传》：“智耀子睿，字禀直，除淮东道肃政廉访使盗窃真州库钞三万缗，有司大索，追逮平民数百人，
吏因为奸利。睿躬自详谳而得其情，即纵遣之。未几，
果得真盗。”

《张昇传》：“昇字伯高，迁辽东道廉访使。属永平大水，民
多捐瘠，昇请发海道粮十八万石钞五万缗，以赈饥
民，且蠲其岁赋。朝廷从之，民得全活者众。明年，召拜
侍御史。天历初，出为山东道廉访使。时方有警，有司
请完城以为备，昇曰：民恃吾以生完城是弃民也。由
是民皆安之。”

《赵世延传》：“世延字子敬，出佥江南湖北道肃政廉访
司事。敦儒学，立义仓，撤淫祠，修澧阳县坏堤，严常、澧
掠卖良民之禁，部内晏然。改四川肃政廉访使。蒙古
军士科差繁重，而军士就戍往来者多害人，且军官
或抑良为奴。世延皆除其弊而正其罪。又修都江堰，
民尤便之。”

《张孔孙传》：“孔孙字梦符，升湖北道提刑按察副使，行
部巴陵，有囚三百人，因怒龚乙，建言兴银利，发其坟
墓而烧其家，烧死者三人，有司以真图财杀人坐之，
孔孙原其情，减罪迁浙西提刑按察副使。”

《姚燧传》：“燧字端甫，除陕西汉中道提刑按察司副使，
录囚延安，逮系诖误，皆纵释之，人服其明决。调山南
湖北道，按部澧州，兴学赈民，孜孜如弗及。”

《赵宏伟传》：“宏伟字子英。大德五年，用中丞董士恒荐，
起佥浙西道肃政廉访司事。镇江旱，蠲民租九万馀
石。吏畏飞语，复征于民，民无所出。行台令宏伟核实，
卒蠲之。大风海溢，润、常、江阴等州庐舍多荡没，民乏
食。宏伟将发廪以赈，有司以未得报为辞。宏伟曰：‘民
旦暮饥，擅发有罪，我先坐’。遂发之，全活者十馀万。”
《明外史陈濂传》：“濂字德清，迁广东佥事，转副使，巡视
海道。海故多大盗，奸民又阴与通，令倚海滨图山为
窟。濂率兵攻之，而密遣水军扼海上。锋既交，值大雷
雨，贼困，度不可胜，欲就舟趋外洋。濂与水上军夹击
之，贼大溃，自相蹂践，斩溺无算。”

《彭韶传》：“韶字凤仪，迁四川副使。安岳扈氏焚灭刘姓
家二十一人，定远曾氏，杀其兄一家十二人，所司以
为疑，狱久不决。韶一讯得实，咸伏辜。”

《胡富传》：“富字永年，历福建佥事。福宁囚久系者二百
馀人，富一讯皆定，囹圄顿空。以忧去，起补山东奄人。
董建衡王府，其徒怙势扰民，富捕治之，自是无敢肆。”
《王哲传》：哲字思得，吴江人，迁山东副使。有外国使入
贡，私市盐，哲谓不治则废法，治之非所以柔远。乃没
盐于官，仍给其直，人以为得体。中官王岳、范亨忤刘
瑾，被窜，道死临清，哲为治棺敛，或谏不可，勿听。
《韩邦奇传》：邦奇字汝节，迁浙江佥事，辖杭、严二府。宸
濠素蓄异志，常命内竖假饭僧，聚千人于杭州天竺
寺，邦奇立散遣之。又，仪宾托进贡假道衢州，邦奇诘
之曰：“入贡当沿江而下，奚自假道？归语二王，韩佥事
不可诳也。”

《杨镐传》：“镐，商丘人。迁山东参议，分守辽海道。尝偕大
师董一元雪夜度墨山，袭蒙古酋炒花帐，大获，进副
使。垦荒田百三十馀顷，岁积粟万八千馀石。”

《谭大初传》：“大初字宗元，出为江西副使，凛于风纪，视
权势蔑如也，清军多所豁释。御史孙慎以失额为疑，
大初曰：‘失额罪小，殃民罪大’。”慎无以难理，邮传过客，
无敢扰上，官属资其故人，亦峻拒之。严嵩专柄，亲党
多彊夺民田，治之不少贷。

《郭朝宾传》：“朝宾字尚甫，出为西宁兵备副使。诸羌多
叛，巡抚发兵剿之。朝宾令吏士区别顺逆，毋妄杀，全
活甚众。”

《刘斯洁传》：“斯洁字源府，出为浙江参议，转四川副使。
时营三殿，渡泸采木，有生番出掠为患，斯洁密诱其
魁，布以恩信，卒就办。”

《许孚远传》：“孚远字孟中，出为广东佥事。时海滨有倭
警，大盗李茂、许俊美复助之，势张甚。孚远勒二军，以
一军军石域村，一军军乌”薄之。贼大惧，乞降，且愿
“缚倭自效。”将帅希功，将覆其众，贼复逃去。孚远急航
海，示以诚信。贼感泣，果禽倭党七十馀辈以降。录功，
赉银币。

《郑岳传》：“岳字汝华，迁湖广佥事，归宗藩侵地于民，治
施州，夷相仇杀者禽数人，馀罢弗问。索土官私铸伪
印，及掠卖男女百馀人，皆获之。荆岳饥，劝富民出粟，
弛河泊之禁，属县粮当输远卫者，给以直，乃倍得米
赈济。”

《梅之焕传》：“之焕字彬父，出为广东副使，分守惠州。所
部多滞囚，之焕应时决遣，积牍一清。好摘发奸宄彊
宗，无所纵舍。豪民沉烈女于水，擒得就其所扑杀之，
瘗烈女于萧烈妇墓傍，刻碑志焉。海寇袁进掠潮州，
非之焕所部也。自请往剿，严兵扼海道，招散其党。进
窘夜遁，降于福建守臣。后之焕移视山东学政，行部”
至登州，进率舟师援辽，又谒之焕；之焕笑曰：“海上之
役，不得望见颜色，今何由在此？”进谢曰：“畏公之威，是以远遁。今日敢不为公死之！”焕文吏，为剧寇所畏服
如此。

《岳锺秀传》：“锺秀，字完懿，出为云南澜沧道参议，九年，
迁贵州思仁道副使。地杂苗蛮，号难治，锺秀制驭有
方，莫不从化。有以金宝馈者，峻拒之，益感服。”

《石璞传》：“璞字仲玉，迁江西按察使。坐贼囚反狱，夺冠
带视事。久之，盗不获，降副使。璞才长理剧，尤善断疑
狱。有民娶妇三日归宁而失之妇，翁讼婿杀女，婿不
胜搒掠，诬服论死。璞疑之，屡讯不决。祷于神，夜梦神
示以麦字，璞思曰：‘麦者，两人夹一人也，吾得之矣。比
明，坐听事，械囚趋行。囚未出，遥见一童子窥门屏间’”，
命捕入，则道徒也。叱曰：“尔胡为至此？得非尔师令尔
侦某囚事乎？”童子大惊，首实，果二道士，素与妇通，邀
而匿之槁麦中，立捕论如法。人以为神，号曰“断鬼石。”
在江西数年，风纪整肃，甚有时誉，虽妇人稚儿，无不
知有石宪使者。

《刘崧传》：“崧字子高，迁北平按察司副使。北平元故都，
新罹兵革，崧为治务持大体，轻刑省事，招徕流亡，慰
安反侧，民咸复业，创立文天祥祠于学宫之侧，立石
学门，免诸生徭役。尝请减他驿马，以益宛平，帝可其
奏，顾谓侍臣曰：‘驿传劳逸不均久矣。崧能言之，牧民
不当如是耶。久之，坐事输作京师，寻放归’。”

《唐胄传》：“胄字平侯，琼山人，擢金腾兵备副使。土酋莽
信横虐，计禽之。保山知县赵九皋父子肆恶，置重辟。
木邦、孟养争地构兵，镇巡议兴师，胄请先遣使宣谕，
木邦感，遂献地。”

《商大节传》：“大节字孟坚，钟祥人，出为广东佥事，抚绥
猺獞，遣其子弟习礼学宫，期年而蛮俗变，黎人反，海
南总督张经檄大节分哨凌水，捣其巢，俘斩千馀人，
增秩赐金币。”

《宋景传》：景字以贤，奉新人，进山西副使。汾州介休饥
民聚为盗，杀守御指挥，势寖盛。景率兵讨捕，树帜军
中，下令曰：“民被胁者，赴此即贳死。”贼望见，咸投戈归
命。乃擒其魁斩之，抚其馀党，一境以安。预平青羊山
贼。及改潞州为府，设平顺县，景经理之绩为多。
《孙大顺传》：大顺，字景熙，登进士，历武选职方郎中，迁
湖广副使。精练吏事。部民与土人讼，土人不受捕，以
叛闻。遣兵掩袭，得二十七人以归。狱成，当死。大顺独
不署，曰：“就所书牍，乃拒捕，非叛也。”御史悟，为杀一人
而贷其馀。

《沂阳日记》：“韩苑洛性刚直，初举进士，值刘瑾乱政，朝
士夺气，同年多往谒之。有约公者，公卒不往。为浙江
按察佥事，分巡杭严，独持风裁。镇守太监王堂并织
造中官有所求为，于有司，率裁抑之。积忤既久，后因
富阳县产茶与鲥鱼二物皆入贡，采取时，民不胜其
劳扰。公目击其患，作歌曰：‘富阳山之茶，富阳江之鱼，
茶香破我家，鱼肥卖我儿。采茶妇，捕鱼夫，官府拷掠
无完肤。皇天本至仁，此地独何辜？鱼兮不出别县，茶
兮不生别都。富阳山，何日颓？富阳江何日枯？山颓茶
亦死，江枯鱼亦无。山不颓，江不枯，吾民何以甦’？”后被
镇守奏，公作歌怨谤，阻绝进贡。逮至京，下锦衣狱，褫
其官。公初被逮时，杭府县赠锦衣官校金，祈途中宽
公。公斥之曰：“死则死耳，何以金为？”及府县赠公路费，
公悉挥之。

觚不觚录。余在郧日，襄阳杨兵巡一魁，以考满吏部
题覆，升湖广右参政，仍管兵巡事。当时每有文移，称
右参政仍管兵巡事。余窃非之，以为此“仍”字盖缘不
移道而设，不当入衔。偶阅万历癸未《登科录》，则倪银
台光荐以工部右侍郎仍管通政使事入衔，皆可笑
也。当时代言者亦误，只当称掌通政司事，不当言管
通政使事也